Perisik Cinta Tak Diundang

Perisik Cinta Tak Diundang ialah sebuah siri drama televisyen Malaysia 2021 arahan Azmi Mohd Hatta, dibintangi oleh Andi Bernadee dan Shiha Zikir. Siri ini memulakan tayangan di Slot Akasia, TV3 bermula 21 September 2021 menggantikan Shah Alam 40000.  Drama Perisik Cinta Tak Diundang. MyInfoTaip. Dicapai 9 September 2021. 

 Sinopsis 
Mengisahkan tentang Medina Mikayla (Shiha Zikir) yang tinggal bersama ibunya, Mak Tah dan adiknya, Anida di sebuah kampung. Medina ialah seorang graduan kulinari yang bercita-cita mahu menjadi seorang tukang masak yang berjaya. Dia menjual nasi lemak dan kuih muih di kampung sementara mencari pekerjaan.

Niyaz Aqasha (Andi Bernadee) telah bercuti ke resort milik ayahnya Tuan Muhsin di kampung Medina. Mereka sekeluarga menyambut ulang tahun perkahwinan Tuan Muhsin dan Puan Rogayah di situ. Niyaz dan Medina telah berkenalan secara tidak sengaja di kampung. Selepas itu, mereka sering terjumpa. Namun, pelbagai peristiwa lucu telah berlaku antara mereka.

Tuan Muhsin yang berkenan dengan masakan Medina telah mengambil Medina untuk bekerja di restorannya di KL. Niyaz terkejut. Tuan Muhsin suruh Niyaz menguruskan restoran itu dan boleh mengenali Medina. Niyaz memberi syarat dia nak ‘merisik’ perangai dan hati budi Medina dulu. Niyaz juga meminta Tuan Muhsin merahsiakan identitinya dan hanya mahu menjadi pekerja biasa di situ. 

Medina kemudian bekerja di restoran Tuan Muhsin. Begitu juga dengan Niyaz. Di sana mereka mula mengenali antara satu sama lain dan semakin rapat. Medina juga memutuskan hubungan dengan teman lelakinya, Firas (Hafidz Roshdi) kerana sikap barannya yang susah dikawal. Pada masa yang sama, Tuan Muhsin telah masuk meminang Medina untuk Niyaz. Tanpa sengaja, Medina telah tersarung cincin lamaran Tuan Muhsin.

Medina terkejut apabila mengetahui itu adalah cincin lamaran untuknya sebab dia tidak bersedia menerima lamaran keluarga Tuan Muhsin itu. Lagipun dia tak kenal siapa anak Tuan Muhsin. Walaupun tidak sengaja, Mak Tah mengatakan itu adalah tanda Medina sudah terima lamaran selepas menyarung cincin itu. Apakah akan terjadi selepas itu?

 Pelakon 
Pelakon utama
 Andi Bernadee sebagai Niyaz Aqasha
 Shiha Zikir sebagai Medina
Pelakon pembantu
 Hafidz Roshdi sebagai Firas Akhtar
 Wani Kayrie sebagai Anida
 Esma Daniel sebagai Tuan Muhsin
 Fazlina Ahmad Daud sebagai Puan Rogayah
 Salina Saibi sebagai Hanim
 Jabir Meftah sebagai Amar
 Bella Astillah sebagai Erriana
 Enot sebagai Fiza
 Shamsul Ghau Ghau sebagai Pak Hisham 
 Norish Karman sebagai Mak Tah 
 Nuralis sebagai Nadira
 Amanda Misbun sebagai Acu Hana
 Dynas Mokhtar sebagai Khaty Janda 
 Qasehku Effa Al Habshee sebagai Kak Liza
 Nurin Atiqah sebagai Mikayla 
 Didi Astillah sebagai Inluencer
 Muaz sebagai Faliq 
 Meel Yahya sebagai Mak Nah
 Rayyan Nur Iman sebagai Eusoff
Alis mariya

 Rujukan 

 Pautan Luar 
 ''Persik Cinta Tak Diundang di Viu

Kategori:Drama adaptasi novel di Malaysia
Kategori:Drama Melayu 2021